Skont regoli li għadda l-Parlament nhar it-Tlieta, il-pajjiżi tal-UE se jkollhom inaqqsu l-użu tal-aktar basktijiet tal-plastik komuni, u l-aktar li jħammġu. "Din il-leġiżlazzjoni toħloq sitwazzjoni fejn kulħadd għandu x'jiggwadanja", qalet (Greens/EFA, DK), li mexxiet il-leġiżlazzjoni fil-Parlament. "Qed nitkellmu fuq problema ambjentali kbira ħafna. Biljuni ta' basktijiet tal-plastik jispiċċaw direttament fin-natura bħala skart mhux trattat. Dan hu ta' dannu għan-natura, għall-ħut, għall-għasafar, u allura għandna nindirizzaw il-problema", kompliet tgħid wara li l-Parlament aċċetta r-rakkomandazzjoni tagħha għat-tieni qari li tapprova l- ftehim milħuq mal-Kunsill tal-Ministri f'Novembru li għadda. "Il-Kummissjoni Ewropea qalet li l-pajjiżi għandhom jindirizzaw il-problema huma stess, imma fil-fatt mhumiex! Skont il-kalkoli tal-Kummissjoni stess, se jiġu frankati 740 miljun euro kull sena". Il-pajjiżi tal-UE se jkunu jistgħu jagħżlu: jew jieħdu miżuri biex jaraw li l-konsum ta' basktijiet mhux bijodegradabbli kull sena bħala medja ma jaqbiżx 90 basket ħafif għal kull ċittadin sal-2019 u 40 sal-aħħar tal-2025; jew inkella li sal-aħħar tal-2018 dawn it-tip ta' basktijiet ma jibqgħux jingħataw lil min jixtri b'xejn. Barra minn hekk, il-Kummissjoni Ewropea għandha tevalwa l-impatt fuq l-ambjent ta' materjali tal-plastik -degradabbli, li jitmermru f'partijiet żgħar, biex tara x'miżuri għandha tipproponi. Sal-2017, il-Kummissjoni Ewropea għandha tipproponi miżuri dwar it-tikkettar biex basktijiet tal-plastik bijodegradabbli u kompostibbli jkunu jintgħarfu madwar l-UE. Basktijiet tal-plastik ħfief, irqaq minn 50 mikron - jiġifieri l-parti l-kbira tal-basktijiet użati fl-UE - ma jerġgħux jintużaw daqs oħrajn eħxen, u għalhekk jispiċċaw skart aktar malajr. Dawn iħammġu aktar u jniġġsu l-ilmijiet u l-ekosistemi tal-ilma. Huwa stmat li fl-2010 kull ċittadin tal-UE uża 198 basket tal-plastik, li 90% minnhom huma mill-ħfief. Fix-xenarju kurrenti, il-konsum tal-basktijiet tal-plastik jikber aktar. Stimi juru wkoll li fl-2010 mat-tmien biljun basket tal-plastik spiċċaw skart fl-UE. Il-basktijiet tal-plastik użati minn kull ċittadin tal-UE fl-2010, li 90% tagħhom huma basktijiet mill-ħfief. Aqsam din il-kwotazzjoni ma' ħaddieħor: Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aktar informazzjoni It-test adottat ikun disponibbli hawn (28.04.2015) Reġistrazzjoni tad-dibattitu (28.04.2015) Reġistrazzjoni tal-konferenza stampa Materjal awdjoviżiv Tappi fil-proċedura Kumitat għall-Ambjent, is-Saħħa Pubblika u s-Sikurezza ta' l-Ikel Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF